projecte-aina/catalan_government_crawling huggingface dataset:
Vista la convocatòria de vaga presentada pel Comitè d'Empresa a l'empresa UTE Televida - Tunstall (amb registre d'entrada de 2 de desembre de 2016 als Serveis Territorials del Departament de Treball, Afers Socials i Famílies a Barcelona), que està prevista per als dies 13 i 19 de desembre de 2016, des de les 9.00 hores fins a les 11.00 hores, i per al dia 16 de desembre de 2016, des de les 15.00 hores fins a les 17.00 hores, i que afecta tots els treballadors i treballadores de l'empresa;
Vist que el servei que presta l'empresa consisteix en la prestació de serveis públics de teleassistència i atenció a la salut de les persones d'edat avançada i persones amb discapacitat, consistent en la instal·lació i l'ús d'un aparell connectat mitjançant la línia telefònica a una central receptora, amb la qual es pot comunicar en cas d'urgència, així com dispositius complementaris de seguretat per a la detecció de riscos per a la salut de la persona usuària i de la seva llar, serveis que són necessaris i imprescindibles per atendre necessitats vitals; per aquest motiu, l'atenció de les comunicacions telefòniques originades per la teleassistència, lligada a les unitats mòbils d'intervenció, s'ha de considerar essencial per a la comunitat, perquè la seva interrupció afectaria drets i béns constitucionalment protegits com ara el dret a la vida i a la salut, que reconeixen els articles 15 i 43 de la Constitució espanyola respectivament.
Vist que l'autoritat governativa ha de dictar les mesures necessàries per tal de mantenir els serveis essencials, tenint en compte que aquesta restricció ha d'estar justificada i ha de ser proporcional a l'exercici legítim del dret de vaga, reconegut a l'article 28.2 de la Constitució;
Vist que cal garantir que les trucades del servei de teleassistència que efectuïn els ciutadans dependents puguin ser respostes i ateses totalment en un termini de temps adequat, i tenint en compte les característiques de la convocatòria de la vaga, cal fixar com a serveis mínims la prestació del servei del Centre d'Atenció, tant dels teleoperadors com de la sala de control i de les unitats mòbils, equivalents a un dia festiu o diumenge.
Vist que s'ha sol·licitat a les parts que formulin les seves propostes de serveis mínims;
Vist que s'ha demanat informe a l'Ajuntament de Barcelona;
La situació de vaga anunciada pel Comitè d'Empresa a l'empresa UTE Televida - Tunstall, que està prevista per als dies 13 i 19 de desembre de 2016, des de les 9.00 hores fins a les 11.00 hores, i per al dia 16 de desembre de 2016, des de les 15.00 hores fins a les 17.00 hores, i que afecta tots els treballadors i treballadores de l'empresa, s'entén condicionada al manteniment dels serveis mínims següents:
La prestació del servei en el Centre d'Atenció, tant dels teleoperadors com de la sala de control i de les unitats mòbils, equivalents a un dia festiu o diumenge.
L'empresa, un cop escoltat el Comitè de Vaga, ha de determinar el personal estrictament necessari per al funcionament dels serveis mínims que estableix l'article anterior.
Barcelona, 9 de desembre de 2016
Mitjançant l'Ordre SLT/40/2019, de 4 de març, s'han establert les tarifes màximes per a l'any 2019 dels serveis d'atenció integral a l'acondroplàsia, altres displàsies i trastorns del creixement que contracti el Servei Català de la Salut.
No obstant això, el Consell de Direcció del Servei Català de la Salut ha proposat un increment de les tarifes inicialment establertes.
S'estableixen per a l'any 2019 les tarifes màximes corresponents als serveis d'atenció integral a l'acondroplàsia, altres displàsies i trastorns del creixement que contracti el Servei Català de la Salut, en la forma i la quantia que es determinen a l'annex d'aquesta Ordre.
L'any 2019, les tarifes dels contractes administratius adjudicats pel Servei Català de la Salut per a la prestació dels serveis d'atenció integral a l'acondroplàsia, altres displàsies i trastorns del creixement que eren d'aplicació el 31 de desembre de 2018 s'han d'actualitzar en el mateix percentatge de variació que hi ha entre les tarifes vigents el 31 de desembre de 2018 i les tarifes aprovades en aquesta Ordre.
Es deroga l'Ordre SLT/40/2019, de 4 de març, per la qual s'estableixen les tarifes màximes per a l'any 2019 dels serveis d'atenció integral a l'acondroplàsia, altres displàsies i trastorns del creixement que contracti el Servei Català de la Salut.
Hospital de dia: 318,54 € per sessió
Elongació bilateral de tíbies, fèmurs i húmers amb fixador extern (FE): 22.383,37 € per elongació
Elongació bilateral de tíbies, fèmurs i húmers amb fixador extern (FE) i clau endomedul·lar: 29.229,47 € per elongació
Elongació bilateral de tíbies, fèmurs i húmers amb clau autoexpandible: 39.659,75 € per elongació
Intervenció correctora major amb material: 19.565,87 € per intervenció
Intervenció correctora major sense material: 11.739,53 € per intervenció
Osteotomia correctora: 13.206,98 € per intervenció
Intervenció correctora menor amb material: 6.848,05 € per intervenció
Intervenció correctora menor sense material: 2.445,74 € per intervenció
Suplement per complicacions postquirúrgiques amb estada a la UVI: 9.782,94 € per cas
Mentre no es procedeixi a fer efectiu el traspàs dels centres i els serveis sanitaris de les Diputacions catalanes a la Generalitat de Catalunya en els termes previstos a la Disposició Addicional Primera d'aquesta Llei les Diputacions tenen dos representants en el si del Consell Català de la Salut i un en els Consells de Salut de les diferents Regions Sanitàries.
-1 L'assessorament jurídic al Servei Català de la Salut i la representació i la defensa en els assumptes relatius a les finalitats que li atribueix l'article 6 corresponen al personal lletrat adscrit a aquest ens, sens perjudici que el Govern pugui adscriure advocats de la Generalitat a determinades places de la plantilla de l'ens.
Excepcionalment, les funcions de representació i defensa esmentades poden ésser encarregades a altres advocats col·legiats.
-1 La representació i la defensa en judici del Servei Català de la Salut corresponen al Gabinet Jurídic Central de la Generalitat, adscrit al Departament de Presidència o, si aquest ho autoritza, als advocats de plantilla o que siguin contractats a aquest efecte per aquell ens, que han d'ésser col·legiats en exercici i haver estat degudament apoderats.
Tot això, sens perjudici que les precitades funcions de representació i defensa en judici puguin ésser encomanades, en casos aïllats, a un o més advocats col·legiats en exercici, i tot i que en ells no es donin les circumstàncies assenyalades, d'acord amb allò que preveu l'article 447 de la Llei Orgànica del Poder Judicial.
Per tal d'optimitzar els recursos del sistema sanitari públic, per reglament s'han d'establir els mecanismes oportuns que permetin l'adscripció de les especialitats mèdiques que es desenvolupen a nivell extrahospitalari als centres i els establiments de la Xarxa, llevat d'aquelles que per llur entitat i llurs característiques serveixen de suport i referència a l'atenció primària de salut.
-1 Els centres i els establiments de la Xarxa Hospitalària d'Utilització Pública no integrats en el Servei Català de la Salut s'hi adscriuen funcionalment als efectes de la coordinació adequada de tot el dispositiu hospitalari de cobertura pública.
A aquests efectes, el Servei Català de la Salut pot fixar directrius i criteris d'actuació que són vinculants pel que fa als precitats centres i establiments.
-2 L'adscripció funcional al Servei Català de la Salut dels centres i els establiments inclosos dins la Xarxa implica que les entitats i els organismes que en tenen la titularitat i la gestió continuïn mantenint-les a tots els efectes.
-1 El Consell de Salut s'ha de reunir, com a mínim, un cop cada sis mesos, i quan ho acordi el seu President, el qual ha de cursar la convocatòria oportuna, amb expressió dels assumptes a tractar, bé a iniciativa pròpia, bé a sol·licitud d'una quarta part dels membres que el componen, per tal de decidir sobre les qüestions que aquests sol·licitin.
-2 Les resolucions o els acords s'han d'adoptar per majoria simple dels membres presents, i el President n'ha de de dirimir els empats.
-3 El Consell de Salut de la Regió Sanitària ha d'aprovar el seu reglament de funcionament intern, el qual ha d'ésser autoritzat pel Departament de Sanitat i Seguretat Social.
En tot cas, s'ha de tenir en compte el que disposa l'article 20, apartat 3 d'aquesta Llei pel que fa a les posicions minoritàries que puguin produir-se en el si del Consell de Salut.
-4 El Consell de Salut de la Regió Sanitària pot crear les comissions específiques i els grups de treball que consideri necessaris amb vista al desenvolupament adequat de les seves comeses.
-1 Correspon al Consell de Salut, en la seva qualitat d'òrgan d'assessorament, consulta, seguiment i supervisió de l'activitat de la respectiva Regió, exercir les funcions següents:
a) Assessorar i formular propostes al Consell de Direcció de la Regió en els assumptes relacionats amb la protecció de la salut i l'atenció sanitària en el seu territori.
b) Verificar que les actuacions en la Regió Sanitària s'adeqüin a la normativa sanitària i es desenvolupin d'acord amb les necessitats socials i les possibilitats econòmiques del sector públic.
d) Conèixer l'avantprojecte del Pla de Salut de la Regió i informar sobre aquest, prèviament a la seva aprovació.
e) Conèixer l'avantprojecte de pressupost de la Regió Sanitària i informar sobre aquest, prèviament a la seva aprovació.
f) Conèixer la Memòria anual de la Regió Sanitària i informar sobre aquesta, incloent-hi els resultats econòmics i sanitaris de la Regió, prèviament a la seva aprovació.
g) Qualssevulla altres que li siguin atribuïdes per llei o per reglament.
-2 La Regió Sanitària ha de facilitar al Consell la documentació i els mitjans materials i personals necessaris per al compliment de les funcions encomanades.
-1 El Gerent assumeix la direcció i la gestió de la respectiva Regió Sanitària, així com la representació plena del seu Consell de Direcció en relació amb l'execució dels acords que aquest adopti.
El seu nomenament i cessament l'acorda el Conseller de Sanitat i Seguretat Social, a proposta del Consell de Direcció del Servei Català de la Salut.
-2 El càrrec de Gerent es desenvolupa en règim de dedicació exclusiva i, al seu titular, li són aplicables les mateixes causes específiques d'incompatibilitat que preveu l'article 13, apartat 3.
-1 El Consell Català de la Salut s'ha de reunir, com a mínim, un cop cada sis mesos, i quan ho acordi el seu President, que ha de cursar les convocatòries oportunes amb expressió dels assumptes a tractar, bé a iniciativa pròpia, bé a sol·licitud d'una quarta part dels membres que el componen.
-2 Les resolucions o els acords s'han d'adoptar per majoria simple dels membres presents, i el President n'ha de dirimir els empats.
-3 El Consell Català de la Salut ha d'aprovar el seu reglament de funcionament intern, el qual ha d'ésser autoritzat pel Departament de Sanitat i Seguretat Social i s'ha d'ajustar a les previsions contingudes en aquesta Llei i en les disposicions que per reglament s'estableixin.
En tot cas, el sistema de funcionament i d'actuació ha de fer possible que les posicions minoritàries siguin suficientment recollides i puguin ésser conegudes i ponderades.
-4 El Consell Català de la Salut pot crear les comissions específiques i els grups de treball que consideri necessaris per al desenvolupament adequat de les seves comeses.
-1 El Consell Català de la Salut exerceix funcions d'assessorament, consulta, seguiment i supervisió i, entre aquestes, les següents:
a) Assessorar el Consell de Direcció del Servei Català de la Salut en tots els assumptes relacionats amb l'atenció sanitària, sòcio-sanitària i la protecció de la salut, i formular-li propostes.
b) Vetllar perquè les actuacions de tots els serveis, els centres i els establiments sanitaris que satisfacin necessitats del sistema sanitari públic català s'adeqüin a la normativa sanitària corresponent i es desenvolupin d'acord amb les necessitats socials i amb les possibilitats econòmiques del sector públic.
c) Informar, amb caràcter previ a la seva aprovació, sobre l'avantprojecte del Pla de Salut de Catalunya.
d) Conèixer la proposta de l'avantprojecte de pressupost del Servei Català de la Salut i informar sobre aquesta, prèviament a la seva aprovació.
e) Conèixer la Memòria anual del Servei Català de la Salut i informar sobre aquesta, prèviament a la seva aprovació.
f) Realitzar qualssevulla altres tasques que li siguin atribuïdes per llei o per reglament.
-2 El Servei Català de la Salut ha de facilitar al Consell la documentació i els mitjans materials i personals necessaris per al compliment de les funcions encomanades.
Corresponen als consells de participació territorial de salut que tinguin un àmbit territorial inferior a la
regió sanitària, les funcions següents, dins llur àmbit territorial:
a) Formular propostes relatives als assumptes relacionats amb la protecció de la salut i l'atenció sanitària i assessorar els òrgans territorials del Departament de Salut i dels ens que en depenen.
d) Conèixer els aspectes que afectin llur àmbit territorial de l'avantprojecte del pla de salut de la regió sanitària a la qual pertanyin i informar sobre aquests aspectes abans que s'aprovi el pla.
e) Conèixer la memòria de la demarcació territorial del Servei Català de la Salut corresponent a llur àmbit territorial o, a manca d'aquesta, els aspectes de la memòria de la regió sanitària que afectin el seu àmbit territorial, i informar sobre la memòria abans que s'aprovi la memòria de la regió sanitària.
m) L'acord de nomenament i de cessament dels vocals del Consell Català de la Salut i del Consell de Direcció del Servei Català de la Salut, en els casos i en la forma previstos en aquesta Llei.
n) L'acord de nomenament i de cessament dels membres dels Consells de Salut de les Regions Sanitàries, així com de llurs respectius presidents.
q) L'acord de nomenament i de cessament dels membres dels Consells de Participació dels Sectors Sanitaris, així com de llurs respectius presidents.
r) L'autorització del reglament de funcionament intern del Consell Català de la Salut i dels Consells de Salut de les Regions Sanitàries.
L'article 8 del Decret 179/1997, de 22 de juliol, pel qual s'estableixen les modalitats de pagament que regeixen la contractació de serveis sanitaris en l'àmbit del Servei Català de la Salut (DOGC núm. 2445, de 31.7.1997), disposa que el sistema de pagament dels contractes de gestió dels serveis i les activitats complementàries que contracti el Servei Català de la Salut serà determinat per l'establiment d'una tarifa màxima en els plecs de clàusules administratives particulars que en regeixen la contractació i que el preu de contractació serà el que resulti de cadascuna de les adjudicacions.
D'altra banda, l'article 10.j) de la Llei 15/1990, de 9 de juliol, d'ordenació sanitària de Catalunya, estableix que correspon al Departament de Salut, la competència per a l'aprovació dels preus i les tarifes per a la prestació i la concertació de serveis, així com la seva modificació i revisió.
En aquest sentit, l'article 8.2 del Decret 345/2001, de 24 de desembre, pel qual es regula l'establiment dels convenis i els contractes de gestió de serveis sanitaris en l'àmbit del Servei Català de la Salut (DOGC núm. 3542, de 28.12.2001), disposa que una ordre de la persona titular del Departament de Salut, dictada a proposta del Consell de Direcció del Servei Català de la Salut, ha d'establir les tarifes que han de regir la prestació dels diferents serveis.
Els contractes administratius que el Servei Català de la Salut ha adjudicat per a la gestió dels tractaments de medicina nuclear estableixen que, en cas de pròrroga, les tarifes es podran actualitzar en el mateix percentatge en què s'incrementin les tarifes màximes que estableixi l'ordre del Departament de Salut.
Per tal de donar compliment a la previsió citada, pel que fa als tractaments de medicina nuclear, escau en el moment actual fixar les tarifes de l'activitat esmentada corresponents al present exercici.
S'estableixen, per a l'any 2004, les tarifes màximes dels tractaments de medicina nuclear realitzats pels centres i establiments sanitaris que contracti el Servei Català de la Salut, en la forma i la quantia següents:
Tractaments càncer de tiroides: 1.134,03 euros/tractament.
S'incrementa un 3% les tarifes dels contractes adjudicats pel Servei Català de la Salut per a la prestació de tractaments de medicina nuclear.
Disposicions finals.1 Les tarifes màximes especificades a l'annex d'aquesta Ordre són d'aplicació des de l'1 de gener de 2004..2 L'increment a què fa referència la disposició addicional única és d'aplicació a partir de la data en que, d'acord amb la normativa vigent i els contractes subscrits, sigui aplicable la revisió de preus..3 Aquesta Ordre entrarà en vigor l'endemà de la seva publicació al DOGC.
Barcelona, 20 de setembre de 2004
L'article 8 del Decret 179/1997, de 22 de juliol, pel qual s'estableixen les modalitats de pagament que regeixen la contractació de serveis sanitaris en l'àmbit del Servei Català de la Salut (DOGC núm. 2445, de 31.7.1997), disposa que el sistema de pagament dels contractes de gestió dels serveis i les activitats complementàries que contracti el Servei Català de la Salut serà determinat per l'establiment d'una tarifa màxima en els plecs de clàusules administratives particulars que en regeixen la contractació i que el preu de contractació serà el que resulti de cadascuna de les adjudicacions.
D'altra banda, l'article 10.j) de la Llei 15/1990, de 9 de juliol, d'ordenació sanitària de Catalunya, estableix que correspon al Departament de Salut, la competència per a l'aprovació dels preus i les tarifes per a la prestació i la concertació de serveis, així com la seva modificació i revisió.
En aquest sentit, l'article 8.2 del Decret 345/2001, de 24 de desembre, pel qual es regula l'establiment dels convenis i els contractes de gestió de serveis sanitaris en l'àmbit del Servei Català de la Salut (DOGC núm. 3542, de 28.12.2001), disposa que una ordre de la persona titular del Departament de Salut, dictada a proposta del Consell de Direcció del Servei Català de la Salut, ha d'establir les tarifes que han de regir la prestació dels diferents serveis.
Els contractes administratius que el Servei Català de la Salut ha adjudicat per a la gestió dels tractaments de medicina nuclear estableixen que, en cas de pròrroga, les tarifes es podran actualitzar en el mateix percentatge en què s'incrementin les tarifes màximes que estableixi l'ordre del Departament de Salut.
Per tal de donar compliment a la previsió citada pel que fa als tractaments de medicina nuclear, escau en el moment actual fixar les tarifes de l'activitat esmentada corresponents al present exercici.
S'estableixen, les tarifes màximes dels tractaments de medicina nuclear realitzats pels centres i establiments sanitaris que contracti el Servei Català de la Salut per a l'any 2005, de la manera i per la quantia següents:
Tractaments de càncer de tiroides: 1.156,71 euros/tractament.
S'incrementa un 2% les tarifes dels contractes adjudicats pel Servei Català de la Salut per a la prestació de tractaments de medicina nuclear.
Disposicions finals.1 Les tarifes màximes que especifica aquesta Ordre són d'aplicació des de l'1 de gener de 2005..2 L'increment a què fa referència la disposició addicional única és d'aplicació a partir de la data en que, d'acord amb la normativa vigent i els contractes subscrits, sigui aplicable la revisió de preus..3 Aquesta Ordre entrarà en vigor l'endemà de la seva publicació al Diari Oficial de la Generalitat de Catalunya.
L'article 8 del Decret 179/1997, de 22 de juliol, pel qual s'estableixen les modalitats de pagament que regeixen la contractació de serveis sanitaris en l'àmbit del Servei Català de la Salut (DOGC núm. 2445, de 31.7.1997), disposa que el sistema de pagament dels contractes de gestió dels serveis i les activitats complementàries que contracti el Servei Català de la Salut serà determinat per l'establiment d'una tarifa màxima en els plecs de clàusules administratives particulars que en regeixen la contractació i que el preu de contractació serà el que resulti de cadascuna de les adjudicacions.
D'altra banda, l'article 10.j) de la Llei 15/1990, de 9 de juliol, d'ordenació sanitària de Catalunya, estableix que correspon al Departament de Salut la competència per a l'aprovació dels preus i les tarifes per a la prestació i la concertació de serveis, així com la seva modificació i revisió.
En aquest sentit, l'article 8.2 del Decret 345/2001, de 24 de desembre, pel qual es regula l'establiment dels convenis i els contractes de gestió de serveis sanitaris en l'àmbit del Servei Català de la Salut (DOGC núm. 3542, de 28.12.2001), disposa que una ordre de la persona titular del Departament de Salut, dictada a proposta del Consell de Direcció del Servei Català de la Salut, ha d'establir les tarifes que han de regir la prestació dels diferents serveis.
Els contractes administratius que el Servei Català de la Salut ha adjudicat per a la gestió dels tractaments de medicina nuclear estableixen que, en cas de pròrroga, les tarifes es podran actualitzar en el mateix percentatge en què s'incrementin les tarifes màximes que estableixi l'ordre del Departament de Salut.
Per tal de donar compliment a la previsió citada, pel que fa als tractaments de medicina nuclear, escau en el moment actual fixar les tarifes de l'activitat esmentada corresponents al present exercici.
S'estableixen, per a l'any 2006, les tarifes màximes dels tractaments de medicina nuclear realitzats pels centres i establiments sanitaris que contracti el Servei Català de la Salut, en la forma i la quantia següents:
Tractaments càncer de tiroides: 1.191,41 euros/tractament.
S'incrementen un 3% les tarifes dels contractes adjudicats pel Servei Català de la Salut per a la prestació de tractaments de medicina nuclear.
Disposicions finals.1 Les tarifes màximes especificades a l'annex d'aquesta Ordre són d'aplicació des de l'1 de gener de 2006..2 L'increment a què fa referència la disposició addicional única és d'aplicació a partir de la data en què, d'acord amb la normativa vigent i els contractes subscrits, sigui aplicable la revisió de preus..3 Aquesta Ordre entrarà en vigor l'endemà de la seva publicació al Diari Oficial de la Generalitat de Catalunya.
D'altra banda, l'article 10.j) de la Llei 15/1990, de 9 de juliol, d'ordenació sanitària de Catalunya, estableix que correspon al Departament de Salut la competència per a l'aprovació dels preus i les tarifes per a la prestació i la concertació de serveis, així com la seva modificació i revisió.
S'estableixen, per a l'any 2008, les tarifes màximes dels tractaments de medicina nuclear realitzats pels centres i establiments sanitaris que contracti el Servei Català de la Salut, en la forma i la quantia següents:
Tractaments d'hipertiroïdisme: 558,50 euros/tractament
Tractaments càncer de tiroides: 1.281,06 euros/tractament.
S'incrementen un 4,20% les tarifes dels contractes adjudicats pel Servei Català de la Salut per a la prestació de tractaments de medicina nuclear.
Les tarifes màximes especificades a l'annex d'aquesta Ordre són d'aplicació des de l'1 de gener de 2008.
L'increment a què fa referència la disposició addicional única és d'aplicació a partir de la data en què, d'acord amb la normativa vigent i els contractes subscrits, sigui aplicable la revisió de preus.